2.בכתב תביעתה טענה התובעת כי ביום 21.4.2010 נהגה ברכבה מסוג יונדאי מ.ר. 86-167-36 (להלן: "רכב התובעת") בסמוך לתחנה המרכזית בחדרה, כאשר לפתע הגיחה מונית מ.ר. 46-312-25 (להלן : "רכב הנתבע") נהוגה בידי הנתבע מס' 1 (להלן: "הנתבע") ופגע ברכב התובעת. לטענת התובעת, נגרמו לרכבה נזקים שעלות תיקונם, עפ"י חוות דעת שמאי שצורפה לכתב תביעתה, עולים כדי 7,737 ₪. בנוסף לסכום הנ"ל, עתרה התובעת לחייב את הנתבע לשלם סך 685 ₪ בגין עלות חוות דעת השמאי שצורפה לכתב התביעה, סך 420 ₪ בגין ירידת ערך רכב התובעת וסך 500 ₪ בגין טרחה ועוגמת נפש.
3.בכתב ההגנה טען הנתבע כי התאונה ארעה בשל רשלנות התובעת, שכן, רכב הנתבע נסע בשיירה, עצר את רכבו והתובעת נהגה במהירות וגרמה לתאונה.
4.יצוין, כי בהחלטתי מיום 6.2.2010 הוריתי על צירוף הנתבעת מס' 2, מבטחת רכב הנתבע מפני נזקי צד ג'.
5.הצדדים העידו בפני ולאחר שמיעתם הסמיכוני הצדדים לפסוק בסכסוך על דרך הפשרה.
6.לאחר שעיינתי בכתבי הטענות, שמעתי את עדותם של הצדדים ועיינתי בתשריט ת/1 ובתמונות המתעדות את הנזק שנגרם לרכב התובעת, אני מחייב את הנתבעים, ביחד ולחוד, לשלם לתובעת סך 5,400 ₪. הסכום ישולם תוך 30 יום, שאם לא כן יישא הסכום הפרשי הצמדה וריבית החל מהיום ועד התשלום המלא בפועל.